**UPISI U PRVI RAZRED 2016./2017.**

****

**Dragi roditelji,**

**prijava djece dorasle za upis u prvi razred** osnovne škole Jelsa u šk. god. 2016./2017. provodit će se u vremenu **od 8. do 19. veljače** **2016.** elektronskim putem na obrascu prijave upisa Ureda državne uprave **prema upisnom području škole** na sljedećoj poveznici:[**www.udu-sdz.hr**](http://www.udu-sdz.hr) **.**

Roditelji koji trebaju pomoć pri podnošenju prijave slobodno se mogu obratiti školskoj psihologinji.

Nakon obavljene elektroničke prijave djeteta u pripadajuću školu, roditelj, odnosno staratelj, **obavezno se treba javiti psihologinji** na broj telefona: 761-030 u vremenu **od** **7. do 14. ožujka 2016.**  radi dogovora o psihologijskom testiranju prema slijedećem rasporedu:

|  |  |  |  |  |  |
| --- | --- | --- | --- | --- | --- |
| PONEDJELJAK 7.03. |  UTORAK 8.03. |  SRIJEDA 9.03. |  ČETVRTAK 10.03. |  PETAK 11.03. | PONEDJELJAK 14.03. |
|  od 16 – 18 sati |  od 16 – 18 sati |  od 16 -18 sati |  od 16 – 18 sati |  od 16 – 18 sati | od 10-12 sati |

**Školski obveznici** su:

**-** djeca koja **do 01. travnja 2016. godine** imaju navršenih šest godina života,

**-** djeca kojima je za školsku godinu 2015./2016. rješenjem Ureda državne uprave odgođen upis u prvi razred osnovne škole ili su rješenjem Ureda državne uprave privremeno oslobođena od upisa u I. razred osnovne škole.

**Pravo prijave na Upis imaju** i:

- djeca koja do 31. ožujka 2016. godine nemaju navršenih šest godina života, ali koja do 31. prosinca 2016. godine navršavaju šest godina života ako to, na zahtjev roditelja ili skrbnika i na prijedlog stručnog povjerenstva, odobri Ured državne uprave.

 Lana Damjanić, psihologinja